pythainlp/thai-wiki-dataset-v4 huggingface dataset:
สมการอ็อยเลอร์–ลากร็องฌ์

ในวิชาแคลคูลัสของการแปรผัน สมการอ็อยเลอร์-ลากร็องฌ์ หรือ สมการลากร็องฌ์ คือ สมการปริพันธ์อันดับสองโดยมีผลเฉลยเป็นฟังก์ชัน stationary ถูกพัฒนาโดยนักคณิตศาสตร์ชาวสวิสเซอร์แลนด์ชื่อเลอ็อนฮาร์ท อ็อยเลอร์และนักคณิตศาสตร์ชาวอิตาลี่-ฝรั่งเศสชื่อโฌแซ็ฟ-หลุยส์ ลากร็องฌ์ ในปี 1750s
เนื่องจากฟังก์ชันที่หาอนุพันธ์ได้ (differentiable functional) จะคงที่ ณ บริเวณที่มีค่าสูงสุดและต่ำสุด สมการอ็อยเลอร์-ลากร็องฌ์จะมีประโยชน์มากในการแก้ปัญหาการหาค่าที่เหมาะที่สุด (optimization) ซึ่งให้ค่าบางอย่าง อาจจะเป็นค่าน้อยสุดหรือมากสุดก็ได้ วิธีการนี้เป็นการอุปไมยจากทฤษฎีบทของแฟร์มาร์ตในแคลคูลัส ซึ่งระบุว่าที่จุดใด ๆ บนฟังก์ชันที่หาอนุพันธ์ได้ จะนำไปสู่ค่าสูงสุดหรือต่ำสุดของบริเวณที่พิจารณา (local extremum) ของฟังก์ชัน จากการแก้อนุพันธ์ของฟังก์ชันเท่ากับศูนย์
ในกลศาสตร์แบบลากรองจ์ เนื่องจากหลักการของแฮมิลตันที่อนุรักษ์พลังงาน (stationary action) การวิวัฒนาการของระบบฟิสิกส์จึงถูกอธิบายด้วยผลเฉลยของสมการอ็อยเลอร์-ลากร็องฌ์สำหรับอธิบายแอคชันของระบบ ในกลศาสตร์คลาสสิก (classical mechanics) สมการอ็อยเลอร์-ลากร็องฌ์สามารถให้ผลเฉลยที่สอดคล้องกับการใช้กฎการเคลื่อนที่ของนิวตัน (Newton's laws of motion) แต่ประโยชน์ คือ จะให้รูปแบบสมการสำหรับระบบในระบบพิกัดทั่วไปซึ่งจะสามารถนำมาประยุกต์ใช้กับระบบพิกัดได้อย่างหลากหลาย ในทฤษฎีสนามคลาสสิก (classical field theory) จะมีรูปแบบสมการของอ็อยเลอร์-ลากร็องฌ์ที่สามารถใช้คำนวณพลศาสตร์ของสนามได้
บันทึก.
<templatestyles src="Reflist/styles.css" />
แอนดรอมิดา 1

แอนดรอมิดา 1  เป็นดาราจักรทรงกลมแคระ (dwarf spheroidal galaxy) ไกลประมาณ 2.40 ล้านปีแสงในกลุ่มดาวแอนดรอมิดา แอนดรอมิดา 1 เป็นส่วนหนึ่งของกลุ่มดาราจักรท้องถิ่นและดาราจักรบริวารของดาราจักรแอนดรอมิดา (เอ็ม31) อยู่ประมาณ 3.5 องศาทางตอนใต้และทางตะวันออกของดาราจักรแอนดรอมิดาเล็กน้อย
แอนดรอมิดา 2

แอนดรอมิดา 2  เป็นดาราจักรทรงกลมแคระ ห่างประมาณ 2.22 ล้านปีแสงในกลุ่มดาวแอนดรอมิดา แม้จะอยู่ในกลุ่มท้องถิ่น แต่ไม่ชัดเจนว่าเป็นบริวารของดาราจักรแอนดรอมิดาหรือดาราจักรไทรแองกูลัม
ภาษาเตฟาโร

เตฟาโร เป็นภาษาในกลุ่มภาษาปาปัวที่พูดอยู่ในจังหวัดปาปัวของอินโดนีเซียทางชายหาดของอ่าวเจินเดอราวาซิฮ์
ภาษาเตฟาโรมีความใกล้เคียงด้านศัพท์กับภาษาในกลุ่มภาษาอ่าวเคลฟิงก์ตะวันออก และอาจเป็นภาษาหนึ่งในกลุ่มภาษานั้น แต่มีหลักฐานยืนยันน้อยเกินกว่าที่จะสรุปเช่นนั้นได้
คาวายัน (จังหวัดอีซาเบลา)

คาวายัน (ภาษาอีโลกาโน: Siudad ti Cauayan, ภาษาฟิลิปีโน: ungsod ng Cauayan) เป็นนครอันดับสามในจังหวัดอีซาเบลา, ฟิลิปปินส์ ประชากรในปี ค.ศ. 2015 มีประมาณ 129,523 คน#เปลี่ยนทาง
อาร์ติสตัสอาเซซิโนส

อาร์ติสตัสอาเซซิโนส (ยังเป็นที่รู้จักกันในนาม โดเบลอา หรือ อาอา) เป็นแก๊งข้างถนนเม็กซิโก ที่ทำงานในฐานะปีกติดอาวุธของแก๊งค้ายาซินาโลอา ในซิวดัดฆัวเรซ
การแกว่งกวัด

การแกว่งกวัด เป็นการเคลื่อนที่ซ้ำไปมา จากด้านหนึ่งไปอีกตำแหน่งหนึ่งรอบตำแหน่งกลาง (มักจะเป็นจุดสมดุล) หรือระหว่างจุดสองจุดหรือมากกว่านั้น พจน์ของ"การสั่น" ถูกใช้ในการอธิบายการกวัดแกว่งเชิงกล ตัวอย่างที่คุ้นเคยเรื่องการกวัดแกว่ง ได้แก่ การแกว่งของลูกตุ้ม และไฟฟ้ากระแสสลับ
การแกว่งกวัดที่เกิดขึ้นไม่เพียงพบในระบบกลศาสตร์เท่านั้น แต่ยังพบในระบบไดนามิกแทบจะทุกแขนงของวิทยาศาสตร์ ยกตัวอย่างเช่น การเต้นของหัวใจมนุษย์ (สำหรับการไหลเวียนโลหิต) วัฏจักรธุรกิจในระบบเศรษฐศาสตร์ วัฏจักรประชากรของผู้ล่า-เหยื่อในสาขานิเวศวิทยา ธรณีพิภพใต้พิภพในสาขาธรณีวิทยา การสั่นของสายในเครื่องดนตรี การส่งสัญญาณเป็นระยะ ๆ ของเซลล์ประสาทในสมอง และการกระพริบเป็นระยะ ๆ ของดาวแปรแสงเซฟีด (Cepheid variable stars) ในทางดาราศาสตร์
ดูเพิ่ม.
<templatestyles src="Div col/styles.css"/>
ลฺหวี่

ลฺหวี่ ถอดเสียงแบบ พินอิน และแบบ เวด-ไจลส์ ว่า Lü เป็นนามสกุลจีน เขียนเป็นอักษรจีนตัวย่อว่า 吕 และเขียนเป็นอักษรจีนตัวเต็มว่า 呂 เป็นนามสกุลที่ใช้มากที่สุดเป็นอันดับที่ 47 ของประเทศจีน มีผู้ใช้นามสกุลนี้ราว 5.6 ล้านคน หรือคิดเป็น 0.47% ของประชากรชาวจีนในปี ค.ศ. 2002 เป็นนามสกุลที่ใช้กันมากเป็นพิเศษในมณฑลชานตง และมณฑลเหอหนาน
นามสกุลนี้มีที่มาจากชื่อ รัฐลฺหวี่ ของจีนยุคโบราณ ลฺหวี่ ช่าง (ราวศตวรรษที่ 11 ก่อนคริสตกาล รู้จักกันในชื่อเจียง จื่อหยา) ผู้ก่อตั้ง รัฐฉี เป็นคนแรกที่พบว่าใช้นามสกุลนี้ ลฺหวี่จัดเป็นนามสกุลลำดับที่ 22 ใน ตำรา"นามสกุล 100 ตระกูล" ของ ราชวงศ์ซ่ง
การศึกษาในประเทศคูเวต

รัฐคูเวตตั้งอยู่ทางเหนืออ่าวเปอร์เซีย ซึ่งมีนโยบายสนับสนุนทางการศึกษา โดยให้โอกาสแก่เด็กทุกคนให้ได้รับการศึกษาโดยไม่แบ่งชนชั้นหรือวรรณะ แม้ว่าจะเป็นเด็กที่ต้องดูแลเป็นพิเศษ ประเทศคูเวตได้รับการจัดอันดับอยู่ที่อันดับ 63 ตามดัชนีการพัฒนามนุษย์ หรือ เฮชดีไอ โดยจัดอันดับในปี ค.ศ. 2011 ซึ่งจัดทำโดยโครงการพัฒนาแห่งสหประชาชาติ หรือ ยูเอ็นดีพี ถือว่าเกินมาตราฐานที่ได้ตั้งไว้ในส่วนท้องถิ่นของประเทศ ระบบการศึกษาในประเทศคูเวตถือว่าประสบความสำเร็จอย่างมาก ในปี ค.ศ. 2006 โดยค่าบำรุงการศึกษาภายในประเทศเป็นร้อยละ 13 ของค่าใช้จ่ายภายในประเทศ เมื่อเทียบกับกลุ่มประเทศองค์การเพื่อความร่วมมือและการพัฒนาทางเศรษฐกิจ หรือ โออีซีดี แม้จะต่ำกว่ากลุ่มประเทศในแถบอาหรับ แต่ถ้าเป็นจีดีพีประเทศมีร้อยละ 3.9 ซึ่งถือว่าต่ำในกลุ่มประเทศองค์การเพื่อความร่วมมือและการพัฒนาทางเศรษฐกิจ
ในปี ค.ศ. 2005 การรู้หนังสือของประเทศคูเวตถือว่าอยู่ที่ร้อยละ 94
ประเทศคูเวตมุ่งมั่นที่จะพัฒนาเด็กทุกเพศและทุกวัย กระทรวงศึกษาธิการยังเน้นให้ผู้หญิงภายในประเทศหันมาทำงาน โดยมีการเปิดเปิดโรงฝึกอาชีพ เช่น ในปี ค.ศ. 1989 มีการเปิดคลินิกเพื่อให้ผู้หญิงที่สนใจในวิชาพยาบาล เป็นต้น
รัฐบาลประเทศคูเวตจะมอบทุนให้กับนักเรียนที่สามารถเข้าไปสู่มหาวิทยาลัยในสหรัฐ, สหราชอาณาจักร หรือสถาบันการต่างประเทศ
แม่น้ำราจัง

แม่น้ำราจัง  เป็นแม่น้ำในรัฐซาราวัก ประเทศมาเลเซีย แม่น้ำอยู่ทางทิศตะวันตกเฉียงเหนือของเกาะบอร์เนียวและมีต้นกำเนิดอยู่ที่เทือกเขาอีรัน แม่น้ำมีความยาวประมาณ 563 กม. ไหลผ่านเมืองกาปิตแล้วลงทะเลจีนใต้ แม่น้ำราจังเป็นแม่น้ำสายยาวที่สุดในประเทศมาเลเซีย แควแม่น้ำสายสำคัญได้แก่ แม่น้ำบาลูวี แม่น้ำกาตีบัซ แม่น้ำเงอมะฮ์ แม่น้ำอีรัน แม่น้ำปีลา แม่น้ำบัลเละฮ์ แม่น้ำบังกิต และแม่น้ำกาโนวิต
โครงการโรงไฟฟ้าพลังน้ำที่ใหญ่และสูงที่สุดในประเทศมาเลเซียคือ โครงการเขื่อนโรงไฟฟ้าพลังน้ำบากุนตั้งอยู่ใกล้กับน้ำตกบากุน บริเวณแม่น้ำบาลูวี
เขตพิเศษยกยาการ์ตา

เขตพิเศษยกยาการ์ตา  เป็นเขตพิเศษมีสถานะเท่าจังหวัดของประเทศอินโดนีเซีย ตั้งอยู่ทางตอนใต้ของเกาะชวา ติดกับมหาสมุทรอินเดียทางทิศใต้ และมีพื้นที่ติดกับจังหวัดชวากลาง ปกครองโดยรัฐสุลต่านยกยาการ์ตา เขตพิเศษนี้เป็นดินแดนเดียวที่ได้การยอมรับอย่างเป็นทางการว่าเป็นราชาธิปไตยจากรัฐบาลอินโดนีเซีย มีเมืองหลักคือยกยาการ์ตาซึ่งเป็นศูนย์กลางเศรษฐกิจ
รัฐสุลต่านยกยาการ์ตาก่อตั้งมาตั้งแต่ปี ค.ศ. 1755 ได้สนับสนุนในการเป็นเอกราชของอินโดนีเซียอย่างไม่เปลี่ยนแปลงในช่วงการปฏิวัติชาติอินโดนีเซีย (1945–1949) เขตพิเศษยกยาการ์ตาปกครองโดยสุลต่านฮาเมิงกูบูโวโนในฐานะผู้ว่าเขตพิเศษ และเจ้าชายปากูอาลัมในฐานะรองผู้ว่าฯ เขตพิเศษมีพื้นที่ 3,185.8 ตร.กม. เป็นจังหวัดที่เล็กที่สุดเป็นอันดับ 2 ถัดจากจาการ์ตา
หน่วยการบริหาร.
เขตพิเศษยกยาการ์ตาแบ่งออกเป็น 4 อำเภอหรือ"กาบูปาเต็น" 1 นครหรือ"โกตา" และ 78 ตำบล ("กาปาเนอวน" ใน 4 อำเภอและ "เกอมัน-เตริน" ในนครยกยาการ์ตา)
ยาเบื่อหนู

ยาเบื่อหนู  เป็นสารเคมีที่ใช้ในการควบคุมสัตว์รังควาน ซึ่งถูกผลิตและจัดจำหน่ายโดยมีวัตถุประสงค์หลักเพื่อฆ่าสัตว์ฟันแทะ
ยาเบื่อหนูบางชนิดฆ่าสัตว์ฟันแทะทันทีเมื่อสัมผัส ในขณะที่สารบางชนิดอื่นต้องถูกสัมผัสมากกว่าหนึ่งครั้งถึงจะแสดงผล สัตว์ฟันแทะมักจะไม่กินอาหารที่แปลกใหม่ (สะท้อนกับการปรับตัวของสัตว์ฟันแทะที่ไม่สามารถอาเจียนอาหาร) แต่จะชิม รอและสังเกตว่าอาหารที่กินทำให้ตัวสัตว์เองหรือสัตว์อื่นป่วยหรือไม่ โดยพฤติกรรมการเข็ดขยาดต่อสารพิษ (poison shyness) ของสัตว์จะถูกรับมือด้วยสารพิษที่มีผลกับสัตว์เมื่อสัมผัสหลายครั้ง
นอกจากยาเบื่อหนูยังเป็นสารที่ก่อพิษโดยตรงกับสัตว์เลี้ยงลูกด้วยนมเช่น สุนัข แมว และมนุษย์ สารเคมีกำจัดหนูยังสามารถก่อพิษทางอ้อมให้แก่สัตว์ที่ล่าหรือกินซากสัตว์ฟันแทะที่ตายจากสารเคมีกำจัดหนู
แบบใช้สารเคมี.
ยาต้านการแข็งตัวของเลือด.
ยาต้านการแข็งตัวของเลือด (anticoagulant) มีความหมายคือสารที่ได้รับหลายครั้ง (ฆ่าสัตว์หลังจากหนึ่งถึงสองอาทิตย์ที่กินสารในปริมาณอันตราย มักไม่เร็วกว่านี้) การได้รับสารเพียงครั้งเดียว (ยารุ่นที่สอง) หรือหลายครั้ง (ยารุ่นที่หนึ่ง) ซึ่งทำหน้าที่ในกีดกันวงจรของวิตามินเคและก่อให้เกิดข้อบงพร่องในการผลิตสารที่มีผลของการให้เลือดแข็งตัว โดยส่วนใหญ่คือโพรทรอมบิน (prothrombin) โปรคอนเวอร์ติน (proconvertin) 
นอกจากการก่อความบกพร่องในระบบอาหารแล้ว สารยาต้านการแข็งตัวของเลือด 4-ไฮดรอกซีคูมาริน (4-hydroxycoumarin) 4-ไธโอโครมเมนอน (4-thiochromenone) และอินดานไดโอน (indandione) ยังสามารถสร้างความเสียหายให้แก่หลอดเลือดฝอยเมื่อสัตว์กินสารเป็นจำนวนมาก โดยสารนี้ทำให้การผ่านของสารอื่น ๆ ในเส้นเลือดง่ายขึ้น จนกระทั่งเกิดการตกเลือดภายใน ผลกระทบเหล่านี้เกิดขึ้นเรื่อยในเวลาหลายวัน จนกระทั่งเมื่อถึงการก่อพิษขั้นสุดท้าย สัตว์ฟันแทะจะเหนื่อยล้าและล้มลงเนื่องจากภาวะของเหลวในกระแสเลือดลดลงหรือโลหิตจาง และตายอย่างสงบ ข้อสงสัยเกี่ยวกับการใช้สารเหล่านี้เพื่อกำจัดสัตว์ฟันแทะเป็นวิธีที่ปรานีหรือไม่ ได้รับความสนใจมากยิ่งขึ้น
ข้อได้เปรียบของการใช้ยาต้านการแข็งตัวของเลือดเพื่อกำจัดหนูคือระยะเวลาสำหรับสารพิษที่ออกฤทธิ์และฆ่าสัตว์ ซึ่งหมายความว่าสัตว์ฟันแทะจะไม่รู้ตัวว่าสารพาที่กินเป็นสิ่งที่ก่อความเสียหายภายในร่างกายของมันเอง
วิตามินเค-1 สามารถใช้เพื่อเป็นยาแก้พิษสำหรับสัตว์เลี้ยงหรือมนุษย์ที่ได้รับยาต้านการแข็งตัวของเลือด สารพิษเหล่านี้ทำหน้าที่โดยปิดกั้นการทำงานของตับ และในกรณีที่อยู่ในขั้นติดพิษที่สูง ร่างกายจะไม่มีสารที่มีผลของการให้เลือดแข็งตัวหลายชนิด และปริมาณของเลือดที่หมุนเวียนจะหายไป เพราะฉะนั้นการให้เลือด (ซึ่งมีสารที่มีผลของการให้เลือดแข็งตัว) สามารถช่วยชีวิตสัตว์ที่ได้รับสารพิษได้
มหาวิทยาลัยมหามกุฏราชวิทยาลัย วิทยาเขตศรีล้านช้าง ศูนย์การศึกษาชุมแพ

"ดูบทความหลักที่ มหาวิทยาลัยมหามกุฏราชวิทยาลัย"
มหาวิทยาลัยมหามกุฏราชวิทยาลัย วิทยาเขตศรีล้านช้าง ศูนย์การศึกษาชุมแพ  เป็นศูนย์การศึกษาของมหาวิทยาลัยมหามกุฏราชวิทยาลัย วิทยาเขตศรีล้านช้าง ตั้งอยู่ที่อำเภอชุมแพ จังหวัดขอนแก่น
ประวัติ.
มหาวิทยาลัยมหามกุฏราชวิทยาลัย วิทยาเขตศรีล้านช้าง ศูนย์การศึกษาชุมแพ ก่อตั้งขึ้นเมื่อวันที่ 28 มกราคม พ.ศ. 2547 โดยเริ่มแรกกรรมการประจำวิทยาเขตศรีล้านช้าง ได้ประชุมพิจารณาโครงการขยายห้องเรียนมาเปิดสอนที่อำเภอชุมแพ จังหวัดขอนแก่น
อาลค์มาร์

อาลค์มาร์  เป็นนครและเทศบาลในประเทศเนเธอร์แลนด์ ตั้งอยู่ในจังหวัดนอร์ทฮอลแลนด์ อาลค์มาร์เป็นที่รู้จักเรื่องการมีตลาดเนยดั้งเดิม เป็นจุดหมายการท่องเที่ยวด้านวัฒนธรรม
เจน วงศ์วรโชติ

เจน วงศ์วรโชติ (เกิด 7 มกราคม พ.ศ. 2527) เป็นนักวิ่งระยะไกลหญิงชาวไทย
เธอได้ศึกษาที่ประเทศสหรัฐอเมริกา โดยได้รับปริญญาด้านการจัดการปัญหาสาธารณสุข ที่มหาวิทยาลัยโคลัมเบีย ในปี พ.ศ. 2557 เธอได้เข้าร่วมการแข่งขันนิวยอร์กรันเนอร์ ซึ่งเธอได้รับเลือกให้เป็นนักวิ่งประจำปีในกลุ่มอายุเดียวกับของเธอ เธอได้รับเหรียญทองแดงในการแข่งขันวิ่ง 10,000 เมตร ของบุคคลหญิงที่การแข่งขันกีฬาภูมิภาคเอเชียตะวันออกเฉียงใต้ 2015 หรือ ซีเกมส์ 2015 จัดขึ้นในประเทศสิงคโปร์ และเธอวิ่งได้ลำดับ 91 ในการแข่งขันโอลิมปิก 2016 หรือ ริโอ 2016 จัดขึ้นในประเทศบราซิล
อลีครห์

อลีครห์  เป็นนครในรัฐอุตตรประเทศ ทางตอนเหนือของประเทศอินเดีย มีชื่อเสียงด้านอุตสาหกรรมกุญแจและเป็นศูนย์กลางบริหารของเขตอลีครห์ เมืองตั้งอยู่ทางทิศตะวันตกเฉียงเหนือของเมืองกานปุระ 307 กิโลเมตร (191 ไมล์) และอยู่ทางทิศตะวันออกเฉียงใต้ของเมืองหลวงประเทศ กรุงนิวเดลี 145 กิโลเมตร (90 ไมล์) เป็นที่ตั้งของมหาวิทยาลัยอลีครห์มุสลิม เมืองอลีครห์เป็นเมืองใหญ่เป็นอันดับ 8 ของรัฐอุตตรประเทศ และใหญ่เป็นอันดับ 55 ของอินเดีย
ขัณฑวา

ขัณฑวา  เป็นเมืองในรัฐมัธยประเทศ ประเทศอินเดีย เป็นศูนย์กลางการปกครองของอำเภอขัณฑวา เดิมทีชื่อเขตนิมาร์ตะวันออก
ขัณฑวาเป็นเมืองโบราณ มีสถานที่สักการะเป็นจำนวนมากเช่นเดียวกับหลายเมืองของอินเดีย ศาสนสถานส่วนใหญ่เป็นโบสถ์พราหมณ์หรือโบสถ์เชน ตั้งแต่ศตวรรษที่ 12 เป็นศูนย์กลางของศาสนาเชน และในช่วงการปกครองของอังกฤษ ถูกแทนโดยเมืองพุรหานปุระ 
ขัณฑวาเป็นชุมทางรถไฟที่สำคัญ มีสายมัลวะเชื่อมต่ออินโดร์กับเดกกัน พบกับเส้นทางหลัก สายตะวันออก–ตะวันตก จากมุมไบไปโกลกาตา
วาเลรี อาซาปอฟ

วาเลรี กรีกอร์เยวิช อาซาปอฟ (1 มกราคม ค.ศ. 1966 – 23 กันยายน ค.ศ. 2017) เป็นพลโทในกองทัพรัสเซีย สังกัดกระทรวงกลาโหมของรัสเซีย เขาถูกสังหารเมื่อวันที่ 23 กันยายน ค.ศ. 2017 โดยการยิงปืนครกจากกลุ่มก่อการร้ายไอซิลใกล้เมืองเดเรซซูร์ระหว่างการต่อสู้ทางทหารของรัสเซียในช่วงสงครามกลางเมืองซีเรีย ตำแหน่งของอาซาปอฟในประเทศซีเรียได้รับการอธิบายโดยกระทรวงกลาโหมในฐานะหัวหน้ากลุ่มของที่ปรึกษาทางทหารรัสเซียในประเทศซีเรีย
การศึกษาและอาชีพ.
วาเลรี อาซาปอฟ เกิดในอำเภอมัลมิชสกี แคว้นคีรอฟ ในครอบครัวชนชั้นแรงงาน โดยเป็นพี่คนโตของสี่พี่น้องในครอบครัว เขาสำเร็จการศึกษาจากโรงเรียนบัญชาการส่งกำลังทางอากาศระดับสูงเรียซาน และได้เป็นนายทหารสัญญาบัตรยศร้อยโทใน ค.ศ. 1987
เขาเริ่มเข้ารับราชการทหารในกองพลส่งกำลังทางอากาศป้องกันที่ 76 ซึ่งอยู่ในปัสคอฟ แล้วเติบโตสู่ตำแหน่งผู้บัญชาการกองพัน
ใน ค.ศ. 1992–1993 วาเลรี อาซาปอฟ ทำหน้าที่ในเซาท์ออสซีเชีย ในเดือนมกราคม ค.ศ. 1995 เขาได้รับการส่งไปยังสาธารณรัฐเชเชนในภาคใต้ของรัสเซีย เขาได้รับบาดเจ็บสาหัสในช่วงยุทธการที่กรอซนืยในช่วงแรกของสงครามเชชเนียครั้งที่หนึ่ง เขาได้รับการผ่าตัดสี่ครั้งในสถาบันทางการแพทย์หลายแห่ง และฟื้นตัวเต็มที่เมื่อหนึ่งปีหลังจากนั้น แต่ยังคงขากะเผลก
เขาเข้าศึกษาที่สถาบันฟรันซ์ใน ค.ศ. 1997 และได้รับปริญญาใน ค.ศ. 2000 หลังจากนั้นเขาก็ได้รับการแต่งตั้งให้เป็นรองผู้บัญชาการของอดีตกองทหารส่งกำลังทางอากาศป้องกันเอกราชที่ 345 ที่เป็นส่วนหนึ่งของกองกำลังรักษาสันติภาพที่ประจำการอยู่ในเขตแยกตัวของจอร์เจียที่อับคาเซีย ส่วนใน ค.ศ. 2001 เขาได้รับการแต่งตั้งเป็นผู้บัญชาการกองทหารส่งกำลังทางอากาศป้องกันเอกราชที่ 345 ครั้นใน ค.ศ. 2003 พันเอกอาซาปอฟได้มาเป็นรองผู้บัญชาการกองพลส่งกำลังทางอากาศป้องกันที่ 98 ในอีวาโนโว และ 18 เดือนต่อมาเขาก็ได้เป็นเสนาธิการกองพล ซึ่งใน ค.ศ. 2003–2004 เขาได้เข้าร่วมในสงครามเชชเนียครั้งที่สอง
ใน ค.ศ. 2007 เขาได้รับการย้ายจากกองทหารส่งกำลังทางอากาศไปยังกองกำลังภาคพื้นดินและกลายเป็นผู้บัญชาการกองพลทหารปืนใหญ่-ปืนกลที่ 18 ที่ตั้งอยู่ ณ หมู่เกาะคูริล ในตะวันออกไกล
ใน ค.ศ. 2011 เขาสำเร็จการศึกษาจากสถาบันการทหารกองเสนาธิการแห่งกองทัพรัสเซีย ในเดือนมิถุนายน พันเอก วาเลรี อาซาปอฟ ได้รับการแต่งตั้งเป็นผู้บัญชาการกองพลน้อยปืนเล็กยาวยานยนต์เสรีพิทักษ์มาตุภูมิที่ 37 (ในกีอัชตา) ของกองทัพที่ 36 ซึ่งประจำการในสาธารณรัฐบูเรียตียา
วันที่ 23 กุมภาพันธ์ ค.ศ. 2013 พันเอก วาเลรี อาซาปอฟ ซึ่งเป็นผู้บัญชาการกองพลไรเฟิลยานยนต์ในขณะนั้น ได้รับบำเหน็จเครื่องอิสริยาภรณ์ "สำหรับคุณความดีเพื่อปิตุภูมิ" ชั้นที่สี่ จากประธานาธิบดีรัสเซีย วลาดีมีร์ ปูติน
ในต้น ค.ศ. 2014 อาซาปอฟได้ประจำหน้าที่ผู้บัญชาการกองทัพน้อยที่ 68 ซึ่งได้รับการเรียกตัวกลับบนฐานปฏิบัติการของหน่วยที่ประจำการอยู่ในเกาะซาฮาลิน และหมู่เกาะคูริล: กองพลทหารปืนใหญ่-ปืนกลที่ 18 และกองพลไรเฟิลยานยนต์อิสระที่ 39
ในเดือนกรกฎาคม ค.ศ. 2015 เขาได้รับการถ่ายโอนไปยังมณฑลทหารบกภาคใต้ และตามหน่วยอำนวยการข่าวกรองหลักของกระทรวงกลาโหมของยูเครน เช่นเดียวกับแหล่งข้อมูลอื่น ๆ ภายใต้นามแฝงของ "พรีมาคอฟ" ได้เข้าร่วมในการแทรกแซงทางทหารของรัสเซียในประเทศยูเครน ในฐานะผู้บัญชาการกองทัพที่ 1 แห่งสาธารณรัฐประชาชนดอแนตสก์ กระทั่งวันที่ 11 มิถุนายน ค.ศ. 2016 อาซาปอฟได้รับการเลือนยศอีกครั้งเป็นพลโท
Kater's pendulum

<ns>0</ns>
 <revision>
 <timestamp>2018-11-23T04:12:52Z</timestamp>
 <contributor>
 <username>Sry85</username>
 </contributor>
 <comment>Sry85 ย้ายหน้า Kater's pendulum ไปยัง ลูกตุ้มของเคเตอร์</comment>
 <origin>7972111</origin>
 <model>wikitext</model>
 <format>text/x-wiki</format>
แม่น้ำกฤษณา

แม่น้ำกฤษณา (Krishna River) เป็นแม่น้ำที่มีปริมาณน้ำไหลเข้าและมีพื้นที่รองรับน้ำมากที่สุดอันดับ 4 ของอินเดีย รองจากแม่น้ำคงคา แม่น้ำโคทาวรี และแม่น้ำพรหมบุตร แม่น้ำมีความยาวเกือบ ยังเป็นแหล่งน้ำสำคัญให้กับรัฐมหาราษฏระ รัฐกรณาฏกะ รัฐเตลังคานา และรัฐอานธรประเทศ
แม่น้ำกฤษณามีต้นกำเนิดอยู่ในเทือกเขาฆาฏตะวันตกใกล้เมืองมหาพเลศวรที่ระดับความสูงราว 1,300 เมตร ในรัฐมหาราษฏระทางตอนกลางของอินเดีย มีเมืองวิชยวาฑะเป็นเมืองใหญ่ที่สุดที่ตั้งอยู่ริมฝั่งแม่น้ำกฤษณา
กลีเซอ 86

กลีเซอ 86  เป็นดาวแคระส้ม ห่างจากดวงอาทิตย์ประมาณ 36 ปีแสงในกลุ่มดาวแม่น้ำ ได้รับการยืนยันว่าดาวแคระขาวโคจรรอบดาวฤกษ์หลัก ในปี 1998 หอดูดาวยุโรปใต้ได้ประกาศว่าดาวเคราะห์นอกระบบได้โคจรรอบดาวฤกษ์ดวงนี้ด้วย
แม่น้ำนรรมทา

แม่น้ำนรรมทา  หรืออาจเรียกว่า เรวา (रेवा) เป็นแม่น้ำทางตอนกลางของประเทศอินเดีย ยังเป็นที่รู้จักว่าเป็น "เส้นชีวิตแห่งคุชราตและมัธยประเทศ" เพราะได้ให้สิ่งต่าง ๆ หลากหลายทางแก่รัฐคุชราตและรัฐมัธยประเทศ ยังได้สร้างขอบเขตประเพณีระหว่างอินเดียเหนือกับอินเดียใต้ และไหลไปทางทิศตะวันตกด้วยความยาว ก่อนที่จะไหลลงอ่าวขัมภัตสู่ทะเลอาหรับ ราว ทางตะวันตกของเมืองภารุชในรัฐคุชราต
ยังเป็นแม่น้ำสายเดียวของสามสายใหญ่ในคาบสมุทรอินเดียที่ไหลจากทิศตะวันออกไปทางทิศตะวันตก (แม่น้ำที่ไหลทางตะวันตกที่ยาวที่สุด) ร่วมไปกับแม่น้ำตาปตีและแม่น้ำมหี และเป็นแม่น้ำสายเดียวในอินเดียที่ไหลผ่านหุบเขาทรุด ไหลผ่านสัตปุระและเทือกเขาวินธยะ แม่น้ำนรรมทาไหลผ่านรัฐมัธยประเทศ  และรัฐมหาราษฏระ , (ตามเส้นเขตแดนระหว่างรัฐมัธยประเทศกับมหาราษฏระ  จากนั้นไหลตามเขตแดนระหว่างรัฐมหาราษฏระกับรัฐคุชราต
พุรหานปุระ

พุรหานปุระ  เป็นเมืองประวัติศาสตร์ขนาดกลาง ตั้งอยู่ในรัฐมัธยประเทศ ประเทศอินเดีย เป็นศูนย์กลางการปกครองของเขตพุรหานปุระ ตั้งอยู่ฝั่งเหนือของแม่น้ำตาปตี อยู่ทางทิศตะวันตกเฉียงใต้ของเมืองโภปาล 340 กม. (211 ไมล์) และอยู่ทางทิศตะวันออกเฉียงเหนือของกรุงมุมไบ 540 กม. (336 ไมล์) เมืองมีเทศบาลที่ยังเป็นหนึ่งในศูนย์กลางปกครองเขตของรัฐมัธยประเทศ 
ประชากร.
<table style="text-align:left; border-collapse:collapse; width:100%;">
<tr style="background:#Fcd116"><th style="text-align:center;" colspan="5">ศาสนาในนครพุรหานปุระ</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;">ศาสนา</td>
<td style="width:100px; text-align:left;"></td>
<td colspan="2" style="padding:0 4px; width:1em; text-align:right;">ร้อยละ</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อิสลาม</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">50.53%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ฮินดู</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">45.81%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">3.66%</td>
</tr>
</table>
จากสำมะโนอินเดีย ค.ศ. 2011 พุรหานปุระมีประชากร 210,886 คน แบ่งออกเป็นชายและหญิงที่ 108,187 กับ 102,699 คนตามลำดับ
ศาสนาอิสลามและฮินดูมีผู้นับถือร้อยละ 50.5 กับ 45.8 ตามลำดับ และมีผู้นับถือศาสนาซิกข์และคริสต์เป็นจำนวนน้อย
จังหวัดนูซาเติงการาตะวันออก

นูซาเติงการาตะวันออก หรือ นูซาเติงการาตีมูร์  เป็นจังหวัดที่อยู่ทางใต้สุดของประเทศอินโดนีเซีย โดยตั้งอยู่ทางทิศตะวันออกของหมู่เกาะซุนดาน้อย อยู่ทางใต้ของมหาสมุทรอินเดีย และอยู่ทางเหนือของทะเลโฟลเร็ซ ในอาณาเขตมีเกาะทั้งหมด 500 เกาะ โดยมีเกาะที่ใหญ่ที่สุดภายในอาณาเขต เช่น เกาะซุมบา, เกาะโฟลเร็ซ, พื้นที่ทางตะวันตกของเกาะติมอร์ (พื้นที่นี้มีพรมแดนร่วมกับประเทศติมอร์-เลสเต) ในจังหวัดมีการแบ่งเขตการปกครองออกเป็น 21 อำเภอ กับนครระดับอำเภอ คือ กูปัง ถือว่าเป็นเมืองหลักและเมืองที่มีขนาดใหญ่ที่สุดในจังหวัดนี้
ในฐานะที่เป็นดินแดนที่มีประชากรส่วนใหญ่นับถือศาสนาคริสต์ จังหวัดนูซาเติงการาตะวันออกเป็นจังหวัดเดียวในอินโดนีเซียที่ซึ่งโรมันคาทอลิกเป็นลัทธิความเชื่อหลัก จังหวัดแห่งนี้มีพื้นที่รวมทั้งหมด 47,245.82 ตารางกิโลเมตร และมีประชากรรวม 4,683,827 คน จากสำมะโนประชากร พ.ศ. 2554 ส่วนจำนวนประชากรประมาณการล่าสุดในเดือนมกราคม พ.ศ. 2557 คือ 5,070,746 คน เศรษฐกิจของจังหวัดนูซาเติงการาตะวันออกถือว่าอยู่ในหนึ่งจังหวัดที่ยังในระดับด้อยพัฒนาของประเทศอินโดนีเซีย ในขณะนี้ได้เน้นไปสนใจในภาคการท่องเที่ยวเป็นส่วนใหญ่ โดยสถานที่ท่องเที่ยวที่รู้จักกันมากที่สุด ได้แก่ ชุมชนประมงลาบูวันบาโจ, อุทยานแห่งชาติโกโมโด และเขาเกอลีมูตู
หน่วยการบริหาร.
พื้นที่จังหวัดนูซาเติงการาตะวันออกแบ่งออกเป็น 21 อำเภอหรือ"กาบูปาเต็น" 1 นครหรือ"โกตา" และ 309 ตำบลหรือ"เกอจามาตัน"
เทือกเขาฆาฏตะวันตก

ฆาฏตะวันตก  เป็นเทือกเขาที่พาดขนานไปกับชายฝั่งทิศตะวันตกของคาบสมุทรอินเดีย โดยอยู่ในประเทศอินเดียโดยทั้งหมด ได้รับการบรรจุอยู่ในมรดกโลกของยูเนสโก และเป็นหนึ่งในแปด "พื้นที่ที่มีความหลากหลายทางชีวภาพสูงที่สุด" ของโลก บางครั้งเรียกผาใหญ่แห่งอินเดีย เทือกเขาพาดผ่านจากเหนือไปใต้ควบคู่ไปกับขอบปลายทางตะวันตกของที่ราบสูงเดกกัน และแยกจากที่ราบสูงโดยที่ราบชายขอบแคบ ๆ เรียกว่า กอนกัน และเรียบไปกับทะเลอาหรับ ยังเป็นที่ตั้งของอุทยานแห่งชาติ เขตรักษาพันธุ์สัตว์ป่า และป่าสงวน 39 แห่ง ที่บรรจุอยู่ในรายชื่อมรดกโลก โดยมี 21 แห่งในรัฐเกรละ, 10 แห่งในรัฐกรณาฏกะ, 5 แห่งในรัฐทมิฬนาฑู และ 4 แห่งในรัฐมหาราษฏระ
เทือกเขาเริ่มต้นใกล้เมืองโสนคาธในรัฐคุชราตทางใต้ของแม่น้ำตาปตีและมีความยาวราว โดยพาดผ่านรัฐมหาราษฏระ รัฐกัว รัฐกรณาฏกะ รัฐเกรละ และรัฐทมิฬนาฑู สิ้นสุดที่มรุนธุวัซห์มาลัยที่สวามิโทปใกล้ปลายทางใต้ของอินเดีย เทือกเขาเหล่านี้ครอบคลุมพื้นที่ และมีพื้นที่รองรับน้ำของธารน้ำเป็นเกือบร้อยละ 40 ของอินเดีย ฆาฏตะวันตกยังช่วยสกัดกั้นลมมรสุมตะวันตกเฉียงใต้ให้เข้าถึงที่ราบสูงเดกกันได้ ความสูงโดยเฉลี่ยคือ
บาติก

บาติก  หรือ บาเตะ  เป็นเทคนิคย้อมผ้าด้วยวิธีกันด้วยขี้ผึ้ง โดยประยุกต์ใช้กับการย้อมเสื้อผ้าทั้งชุดหรือหมายถึงผ้าที่ใช้เทคนิควิธีนี้ที่มีต้นกำเนิดจากอินโดนีเซีย การทำบาติกใช้วิธีการวาดจุดหรือเส้นเพื่อกันสีโดยอุปกรณ์ที่เรียกว่า "จันติง" ("canting") หรือใช้วิธีการพิมพ์ตัวกันสีที่ทำจากทองแดงที่เรียกว่า "จัป" ("cap") ช่างฝีมือจะเลือกสีโดยจุ่มผ้าเข้ากับสีเดียว จากนั้นเอาขี้ผึ้งออกด้วยน้ำเดือด จากนั้นทำซ้ำหากต้องการหลายสี
ประเพณีการทำบาติกพบได้ในหลายประเทศ แต่บาติกของอินโดนีเซียเป็นที่รู้จักมากที่สุด บาติกของอินโดนีเซียบนเกาะชวามีประวัติอันยาวนานที่ผสมผสานทางวัฒนธรรม กับลวดลายอันหลากหลายที่ได้รับมาจากวัฒนธรรมอันหลากหลาย และได้รับการพัฒนาโดยส่วนใหญ่ทั้งรูปแบบ เทคนิค และคุณภาพของฝีมือช่าง เดือนตุลาคม พ.ศ. 2552 ยูเนสโกบรรจุบาติกของอินโดนีเซียเป็นงานชิ้นเอกของมรดกมุขปาฐะและมรดกที่จับต้องไม่ได้ของมนุษยชาติ (Masterpiece of Oral and Intangible Heritage of Humanity)
เคปเลอร์-62

พิกัด: &show_grid=1&show_constellation_lines=1&show_constellation_boundaries=1&show_const_names=1&show_galaxies=1&img_source=IMG_all 18h 52m 51.06s, +45° 20′ 59.5″
เคปเลอร์-62 (Kepler-62) เป็นดาวฤกษ์ที่เล็กและเย็นกว่าดวงอาทิตย์ อยู่ในกลุ่มดาวพิณ และห่างจากโลก 990 ปีแสง อยู่ในช่วงการมองเห็นของยานอวกาศเคปเลอร์ เมื่อวันที่ 18 เมษายน 2013 มีการประกาศว่าดาวฤกษ์นี้มีดาวเคราะห์โคจรอยู่ห้าดวง สองดวงในนั้นเคปเลอร์-62อีและเคปเลอร์-62เอฟ อยู่ในเขตอาศัยได้ นอกจากนั้น เคปเลอร์-62เอฟ มีแนวโน้มที่จะเป็นดาวเคราะห์หิน
สโมสรฟุตบอลน็องต์

สโมสรฟุตบอลน็องต์  เป็นสโมสรฟุตบอลของประเทศฝรั่งเศส สโมสรก่อตั้งขึ้นเมื่อวันที่ 21 เมษายน พ.ศ. 2486 ในช่วงสงครามโลกครั้งที่สองอันเป็นผลมาจากสโมสรในท้องถิ่นที่ตั้งอยู่ในเมืองมารวมตัวกันเพื่อจัดตั้งสโมสรใหญ่แห่งหนึ่ง จากปี ค.ศ.1992 ถึง 2007 สโมสรชื่อว่า FC Nantes Atlantique ก่อนกลับมาเล่นใช้ชื่อเดิมในช่วงเริ่มต้นของฤดูกาล 2007–08 ปัจจุบันน็องต์ลงเล่นในลีกเอิง
เจ้าชายอาดัลแบร์ทแห่งปรัสเซีย (ค.ศ. 1884–1948)

เจ้าชายอาดัลแบร์ทแห่งปรัสเซีย  หรือพระนามเต็มคือ อาดัลแบร์ท แฟร์ดีนันท์ เบเร็งการ์ วิคทอร์ แห่งปรัสเซีย  เป็นพระราชโอรสองค์ที่สามในจักรพรรดิวิลเฮ็ล์มที่ 2 แห่งเยอรมนี กับพระนางเอากุสเทอแห่งชเลสวิช-ฮ็อลชไตน์
พระองค์ทรงรับราชการในกองทัพเรือจักรวรรดิ พระองค์ได้เป็นผู้บัญชาการเรือหลวงเดรสเดินในช่วงสงครามโลกครั้งที่หนึ่ง ทรงมียศสุดท้ายเป็นนาวาโท
ครอบครัว.
พระองค์เสกสมรสกับเจ้าหญิงอเดลาอีเดอแห่งซัคเซิน-ไมนิงเงิน เมื่อวันที่ 3 สิงหาคม ค.ศ. 1914 ที่เมืองวิลเฮ็ลมส์ฮาเฟิน (Wilhelmshaven) ทั้งสองมีพระบุตร 3 องค์ ได้แก่
ฟังใจ

ฟังใจ  เป็นบริการสตรีมเพลงโดยไม่เสียค่าใช้จ่าย สัญชาติไทย เปิดให้บริการตั้งแต่ปี พ.ศ. 2557 โดยสตาร์ทอัป บริษัทฟังใจ จำกัด ปัจจุบันฟังใจประกอบด้วยบริการทางดนตรีอื่น ๆ เช่น นิตยสารดนตรี คอนเสิร์ต และการสัมมนาทางดนตรี เป็นต้น โดยฟังใจเป็นบริการสตรีมเพลงที่แตกต่างจากสตรีมเพลงอื่น ๆ ที่การสนับสนุนดนตรีนอกกระแส (ดนตรีอินดี้) และศิลปินใหม่ที่เน้นแนวดนตรีนอกกระแสเป็นหลัก
น็อกเทินส์ โอพัสที่ 9 (ชอแป็ง)

น็อกเทินส์ โอพัสที่ 9 (Nocturnes, Op. 9) เป็นชุดน็อกเทิร์นสามชิ้น แต่งโดยเฟรเดริก ชอแป็งระหว่าง ค.ศ. 1830–1832 เพื่ออุทิศแก่ Marie Pleyel นักเปียโนชาวเบลเยียม น็อกเทิร์นถือว่าเป็นหนึ่งในงานที่เป็นที่รู้จักมากที่สุดของชอแป็งอีกด้วย
Nocturne in E-flat major, Op. 9, No. 2.
ชอแป็งแต่งน็อกเทิร์นนี้ตอนอายุยี่สิบปี
บริษัทแพร่สัญญาณทงยาง

บริษัทแพร่สัญญาณทงยาง หรือ ทีบีซี  เป็นอดีตบริษัทที่ประกอบกิจการแพร่สัญญาณวิทยุและโทรทัศน์ของเกาหลีใต้ ตั้งแต่ พ.ศ. 2508 - 2523 โดยมี ลี เบียงชอล ผู้ก่อตั้งบริษัทซัมซุง เป็นผู้บริหาร
บริษัทนี้ก่อตั้งเมื่อวันที่ 26 มิถุนายน พ.ศ. 2508 โดยเริ่มกิจการวิทยุกระจายเสียงระบบเอฟเอ็ม ความถี่ 89.1 เมกะเฮิรตซ์ (สัญญาณเรียกขาน: HLCD) ในชื่อ "สถานีวิทยุกรุงโซล" นับเป็นสถานีวิทยุเอฟเอ็มสถานีแรกของเกาหลีใต้ ต่อมาในเดือนธันวาคมปีเดียวกัน ได้จัดตั้งสถานีโทรทัศน์ทงยาง ทางช่องสัญญาณที่ 7 หลังจากนั้นในปี พ.ศ. 2513 ได้เริ่มใช้ระบบเสียงสเตอริโอครั้งแรกในสถานีวิทยุ
บริษัทถูกยุบรวมกับเคบีเอส ตั้งแต่เดือนธันวาคม พ.ศ. 2523 โดยคลื่นวิทยุและโทรทัศน์ของบริษัทแต่เดิมถูกโอนไปเป็นของเคบีเอส ต่อมาในปี พ.ศ. 2554 ได้เปลี่ยนชื่อบริษัทเป็นเจทีบีซี
บิลบอร์ดมิวสิกอะวอดส์

บิลบอร์ดมิวสิกอะวอดส์  เป็นงานมอบรางวัลที่จัดขึ้นโดย"บิลบอร์ด" สิ่งพิมพ์และผู้จัดอันดับที่ครอบคลุมธุรกิจดนตรี บิลบอร์ดมิวสิกอวอร์ดจัดขึ้นทุกปีตั้งแต่ปี ค.ศ. 1990 ในเดือนธันวาคม จนกระทั่งหยุดไปในปี 2006 และกลับมาอีกครั้งในปี 2011 โดยจัดขึ้นประจำปีในช่วงเดือนพฤษภาคม
ผู้อารักขามัสยิดศักดิ์สิทธิ์ทั้งสอง

ผู้อารักขามัสยิดศักดิ์สิทธิ์ทั้งสอง (ชื่อย่ออังกฤษ "CTHM") บางครั้งอาจจะแปลเป็น ผู้รับใช้สองสถานที่ศักดิ์สิทธิ์ หรือ ผู้ปกป้องสองเมืองศักดิ์สิทธิ์ เป็นการปกครองแบบราชวงศ์ที่ใช้กันเกือบทั้งผู้นำโลกอิสลาม รวมถึงราชวงศ์อัยยูบิด, มัมลูก, ออตโตมัน และพระมหากษัตริย์ซาอุดีอาระเบียในช่วงปัจจุบัน บางครั้งมีการเทียบตำแหน่งนี้กับเคาะลีฟะฮ์อิสลาม โดยพฤตินัย> ชื่อนี้ได้ให้กับผู้ปกรองที่ปกป้องสถานที่ศักดิ์สิทธิ์ของอิสลามทั้งสองแห่ง คือ: มัสยิดใหญ่แห่งมักกะฮ์ ("มัสยิดอันศักดิ์สิทธิ์") ในมักกะฮ์ และมัสยิดอันนะบะวี  ในมะดีนะฮ์ ซึ่งทั้งสองเมืองอยู่ในฮิญาซ บริเวณคาบสมุทรอาหรับ
ประวัติศาสตร์.
เชื่อกันว่าคนแรกที่ใช้ตำแหน่งนี้คือเศาะลาฮุดดีน
หลังจากชนะราชวงศ์มัมลูกและปกครองมักกะฮ์และมะดีนะได้เมื่อ ค.ศ.1517 สุลต่านเซลิมที่ 1 แห่งจักรวรรดิออตโตมันได้สร้างชื่อใหม่แทน "Ḥākimü'l-Ḥaremeyn" ("ผู้ปกครองสองมัสยิดอันศักดิ์สิทธิ์") เป็นชื่อ "Ḫādimü'l-Ḥaremeyn" ("ผู้รับใช้สองเมืองอันศักดิ์สิทธิ์")
กษัตริย์องค์แรกของประเทศซาอุดีอาระเบียที่ใช้ตำแหน่งนี้คือ สมเด็จพระราชาธิบดีฟัยศ็อล บิน อับดัลอะซีซ อาล ซะอูด (1906–1975) ส่วนคอลิด ทายาทของพระองค์ ไม่ใช้ชื่อนี้ แต่หลังจากนั้นฟะฮด์ใช้ชื่อนั้นใหม่พร้อมกับคำนำหน้า "สมเด็จ" สมเด็จพระราชาธิบดีซัลมาน บิน อับดุลอะซีซ อาล ซะอูด กษัตริย์องค์ปัจจุบัน ได้ใช้ชื่อเดียวกันหลังจากการสวรรคตของสมเด็จพระราชาธิบดีอับดุลลอฮ์ บิน อับดุลอะซีซ อาล ซะอูด เมื่อวันที่ 23 มกราคม ค.ศ.2015
บอยพาโบล

บอยพาโบล  เป็นวงจากนอร์เวย์ นำโดยนิโคลัส พลาโบล มูโญซ นักร้อง-นักแต่งเพลงจากแบร์เกน ประเทศนอร์เวย์
ประวัติ.
มูโญซ มีครอบครัวที่มาจากชิลี เขาเติบโตในแบร์เกน ศึกษาระดับมัธยมที่ Kongshaug Musikkgymnas โรงเรียนดนตรีเอกชนใกล้เมืองออซ เขาก่อตั้งโปรเจกต์ บอยพาโบล ในเดือนธันวาคม 2015 และได้รับความสนใจครั้งแรกในนอร์เวย์ปี 2016 และได้ทุนการศึกษาแบร์เกนเฟสต์ จำนวน 35,000 โครนนอร์เวย์
มูโญซ ได้รับความสนใจอย่างกว้างขวางในปี 2017 เมื่อเพลงและวิดีโอ "Everytime" ออกมา เดิมเขาอัปโหลดบนยูทูบในเดือนพฤษภาคม 2017 จะมียอดการดูไม่กี่พัน แต่เมื่อมีการตั้งกระทู้ในเรดดิต ทำให้มียอดเพิ่มเป็น 25,000 จากนั้นก็เป็นกระแสไวรอล เป็นคลิปแนะนำตามระบบอัลกอริทึมของยูทูบในเดือนตุลาคม 2017 ทำให้มียอดการดูหลายล้านครั้ง 
บอยพาโบล ออกอีพี มีเพลง 6 เพลง ใช้ชื่อชุด "Roy Pablo" ในเดือนพฤษภาคม 2017 โดยรวมเพลง "Everytime" ไว้ด้วย เขาออกซิงเกิล "Losing You" ในเดือนมีนาคม 2018 เขาแสดงคอนเสิร์ตครั้งแรกนอกนอร์เวย์เป็นครั้งแรก โดยทัวร์ในยุโรปในเดือนมีนาคมและเมษายน 2018 เขายังบันทึกเพลงในฐานะศิลปินเดี่ยว และวงได้แสดงสดร่วมกับอดีตเพื่อนร่วมชั้นสมัยมัธยม โดยสมาชิกวงมีด้วยกันถึง 5 คน อาทิ นิโคลัสนักร้องนำ เกเบรียลเล่นกีตาร์ เฮนริกเล่นเบส เอริกเล่นคีย์บอร์ด และซิกมุนด์เล่นกลอง 
วงออกทัวร์ในสหรัฐและแคนาดาช่วงเดือนกรกฎาคม 2018
โพสต์ มาโลน

ออสติน ริชาร์ด โพสต์ (เกิด 4 กรกฎาคม ค.ศ. 1995) หรือชื่อในวงการคือ โพสต์ มาโลน (Post Malone) เป็นแร็ปเปอร์ นักร้อง นักแต่งเพลง และโปรดิวเซอร์เพลงชาวอเมริกัน
มาโลนเริ่มต้นอาชีพด้านดนตรีในปี 2011 และได้รับการยอมรับจากซิงเกิลเปิดตัว "ไวต์ไอเวอร์สัน" ในปี 2015 เพลงขึ้นถึงอันดับ 14 บน"บิลบอร์ด" ฮอต 100 ซึ่งนำไปสู่การเซ็นสัญญากับรีพับลิกเรเคิดส์ และออกอัลบั้มชุดแรกชื่อ "สโตนี" มีซิงเกิลที่ได้รับแผ่นเสียงเพชรอย่าง "คอนแกรตส์ทูเลชันส์" (ร้องรับเชิญโดยควาโว) ซึ่งสร้างสถิติเป็นเวลาหลายสัปดาห์ (77) บนชาร์ต"บิลบอร์ด" ท็อปอาร์แอนด์บี/ฮิปฮอป อัลบั้ม อัลบั้มชุดที่สอง "เบียร์บงส์แอนด์เบนต์ลีย์" (2018) เปิดตัวที่อันดับหนึ่งบน"บิลบอร์ด" 200 และสร้างสถิติการสตรีมมิงมากมาย นอกจากนั้นยังมีซิงเกิลอันดับหนึ่งบน"บิลบอร์ด"ฮอต 100 อย่าง "ร็อกสตาร์" (ร้องรับเชิญโดยทเวนตีวันซาเวจ) และ "ไซโค" (ร้องรับเชิญโดยไทดอลลาไซน์) และได้รับการเสนอชื่อเข้าชิงรางวัลอัลบั้มแห่งปีที่งานประกาศรางวัลแกรมมี 2019
ซิงเกิลอันดับหนึ่งซิงเกิลที่สามของเขา "ซันฟลาวเวอร์" (กับสวาต ลี) เป็นซิงเกิลประชาสัมพันธ์และซิงเกิลนำประกอบภาพยนตร์เรื่อง "" (2018) และยังบรรจุอยู่ในอัลบั้มชุดที่สามของมาโลน "ฮอลลีวูดส์บลีดดิง" (2019) อัลบั้มนี้เป็นอัลบั้มอันดับหนึ่งครั้งที่สองของเขา ซิงเกิลที่สอง "เซอร์เคิลส์" ขึ้นถึงอันดับหนึ่งและสร้างสถิติเป็นเวลาหลายสัปดาห์ (39) ในสิบอันดับแรกบนชาร์ตฮอต 100 อัลบั้มชุดที่สี่ "ทเวลฟ์กะรัตทูธเอค" วางจำหน่ายในเดือนมิถุนายน 2022 นำโดยซิงเกิลสิบอันดับแรกในสหรัฐ "ไอไลก์ยู (อะแฮปปีเออร์ซอง)" (ร้องรับเชิญโดยโดจา แคต) และ "วันไรต์นาว" (กับเดอะวีกเอนด์)
ถ้ำเวียร์ยอฟกินา

ถ้ำเวียร์ยอฟกินา (#เปลี่ยนทาง , :) เป็นถ้ำที่ลึกที่สุดในโลกเท่าที่รู้จัก ตั้งอยู่เหนือระดับน้ำทะเล 2,309 เมตร ในเทือกเขา Arabika Massif ใน Gagra Range ใน Western Caucasus ในกากรา เขตอับคาเซีย ประเทศจอร์เจีย ทางเข้าตั้งอยู่ระหว่างภูเขา Krepost (2384 เมตร) และ Zont (2382 เมตร)
อยู่ใกล้ทางตีนเขา Krepost มากกว่า ทางเข้ามีความลึก 32 เมตร
การตั้งชื่อ.
ในปี 1968 ถ้ำได้มีชื่อว่า S-115 ซึ่งภายหลังได้เปลี่ยนเป็น P1-7 และในปี 1986 ได้เปลี่ยนชื่อตามนักสำรวจถ้าและนักดำน้ำถ้ำอะเลคซันดร์ เวียร์ยอฟกิน ที่ได้เสียชีวิตในปี 1983 ระหว่างสำรวจแอ่งถ้ำ (siphon) ในถ้ำ Su-Akan ที่ Sary-Tala massif, สาธารณรัฐคาบาร์ดีโน-บัลคาเรีย ประเทศรัสเซีย
มิคาอิล อโลยัน

มิคาอิล อโลยัน (Mikhail Aloyan) ชื่อจริง มิคาอิล ซูเรโนวิช มิซา อโลยัน (Mikhail Surenovich "Misha" Aloyan) นักมวยสากลสมัครเล่นชาวรัสเซีย เกิดเมื่อ 23 สิงหาคม พ.ศ. 2531 ติดทีมชาติรัสเซียเข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2555 ที่ ลอนดอน ประเทศอังกฤษ ในรุ่นฟลายเวท รอบแรก ได้บาย รอบสอง ชนะ ซามีร์ บราฮิมี จาก แอลจีเรีย เมื่อ 3 สิงหาคม รอบก่อนรองชนะเลิศ ชนะ เจย์เวียร์ ซินตรัน จาก เปอร์โตริโก เมื่อ 7 สิงหาคม รอบรองชนะเลิศ แพ้ ญามบายาริน ทอกส์ซอสต์ จากมองโกเลีย เมื่อ 10 สิงหาคม ได้เหรียญทองแดง ครั้งที่ 2 โอลิมปิก พ.ศ. 2559 ที่ รีโอเดจาเนโร ประเทศบราซิล ในรุ่นฟลายเวท รอบแรก ได้บาย รอบสอง ชนะ อาลี กอนกี จาก ฝรั่งเศส เมื่อ 15 สิงหาคม รอบก่อนรองชนะเลิศ ชนะ เซยเบอร์ อาวีลา จาก โคลัมเบีย เมื่อ 17 สิงหาคม รอบรองชนะเลิศ ชนะ หู เจียงกวน จากจีน เมื่อ 19 สิงหาคม รอบชิงชนะเลิศ แพ้ ชาโคบิดิน ซอยรอฟ จาก อุซเบกิสถาน เมื่อ 21 สิงหาคม แต่ถูกริบเหรียญเงินเพราะไม่ผ่านการตรวจสารกระตุ้น เมื่อ 8 ธันวาคม พ.ศ. 2559 
หลังจากนั้น อโลยันหันไปชกมวยสากลอาชีพ ใน พ.ศ. 2560 และได้ครองแชมป์ WBC เข็มขัดเงินในรุ่นซูเปอร์ฟลายเวท ก่อนจะสละแชมป์ และได้ครองแชมป์ WBA International (แชมป์นานาชาติ WBA) รุ่นแบนตั้มเวท ใน พ.ศ. 2560
มูร์มันสค์

มูร์มันสค์ (#เปลี่ยนทาง ,) เป็นเมืองท่าของประเทศรัสเซีย เป็นเมืองการปกครองหลักของแคว้นมูร์มันสค์ โดยตั้งอยู่บนเนินเขาทั้งสองแห่งและริมฝั่งของอ่าวเว้าแหว่งหรืออ่าวฟยอร์ด Kola Bay ปากทางเข้าของปากแม่น้ำสู่ทะเลแบเร็นตส์ ส่วนใหญ่อยู่บนฝั่งตะวันออกของปากทางเข้า อยู่ทางตอนเหนือของคาบสมุทรโคลาส่วนกลมซึ่งครอบคลุมพื้นที่ส่วนใหญ่ของแคว้น (ปกครองตนเองกึ่งอิสระ) เมืองนี้อยู่ห่างจากชายแดนนอร์เวย์ไป 67 ไมล์ (108 กม.) และห่างจากชายแดนฟินแลนด์ 113 กิโลเมตร (182 กม.) เมืองนี้ตั้งชื่อตามชายฝั่ง Murman ชื่อเก่าแก่ภาษานอร์เวย์ในภาษารัสเซีย
ประโยชน์จากกระแสน้ำอุ่น ทำให้มูร์มันสค์มีลักษณะคล้ายกับเมืองขนาดใหญ่ในทางตะวันตกของรัสเซีย โดยมีทางหลวงและทางรถไฟเข้าสู่ส่วนอื่น ๆ ของยุโรป และระบบรถไฟฟ้าล้อยางที่อยู่เหนือสุดในโลก ละติจูดทางตอนเหนือ 68°58'N ทำให้มูร์มันสค์อยู่ทางเหนือของวงกลมอาร์กติก 2° โดยอยู่ที่ประมาณ 66 ° 33'N การเชื่อมต่อของเมืองแตกต่างกับการแยกของท่าเรืออาร์กติก Dikson และดินแดนครัสโนยาสค์ในไซบีเรียบนชายฝั่งของทะเลคารา และ Iqaluit, Nunavut ในแคนาดาบน Baffin Island ในอ่าว Frobisher bay นอกทะเลลาบราดอร์ สภาพภูมิอากาศในมูร์มันสค์มีช่วงฤดูหนาวที่เต็มไปด้วยหิมะและมีการกลั่นกรองโดยน่านน้ำที่ปราศจากน้ำแข็งโดยรอบ
จังหวัดซูรีเกาเดลซูร์

จังหวัดซูรีเกาเดลซูร์ (ซูรีเกา: "Probinsya nan Surigao del Sur"; เซบัวโน: "Habagatang Surigao") เป็นจังหวัดในเขตคารากา ประเทศฟิลิปปินส์ มีเมืองหลักชื่อว่า ตันดัก จังหวัดนี้ตั้งอยู่ทางชายฝั่งตะวันออกของเกาะมินดาเนา ติดกับทะเลฟิลิปปินทางทิศตะวันออก มีร่องลึกฟิลิปปินส์ซึ่งเป็นหนึ่งในร่องลึกที่ลึกที่สุดในโลก ส่วนทางทิศตะวันตกมีแนวเทือกเขาดีวาตา ซึ่งเป็นพรมแดนธรรมชาติที่กั้นออกจากจังหวัดอื่น ๆ
สถานที่ท่องเที่ยวที่สำคัญ ได้แก่ น้ำตกตีนุยอัน หรือ "น้ำตกไนแอการาน้อยแห่งฟิลิปปินส์" เป็นน้ำตกขนาดใหญ่สามชั้น สูง 55 เมตร กว้าง 95 เมตร
สยามดารา สตาร์ส อวอร์ดส์ 2018

สยามดารา สตาร์ส อวอร์ดส์ 2018 เป็นงานที่หนังสือพิมพ์สยามดาราจัดขึ้นเป็นครั้งที่ 10 (ปีที่แล้วงดจัด) เพื่อมอบรางวัลเกียรติยศแก่บุคคลในวงการบันเทิง เนื่องในโอกาสฉลองครบรอบ 13 ปี ก้าวสู่ปีที่ 14 ของหนังสือพิมพ์สยามดารารายวัน มีการมอบรางวัลเกียรติยศเพื่อขวัญกำลังใจให้กับคนในวงการบันเทิง ทั้งเบื้องหน้าและเบื้องหลัง โดยรางวัลทั้งหมดมีหลักเกณฑ์การพิจารณาผลงานในรอบปีที่ผ่านมา ซึ่งงานประกาศผลรางวัลจัดขึ้น ณ โรงละครอักษรา คิง พาวเวอร์ ซอยรางน้ำ ในวันที่ 29 มิถุนายน 2561
รางวัล.
ปีนี้มีการแจกรางวัลทั้งสิ้น 32 รางวัล ดังนี้ (ผู้ชนะพิมพ์ด้วยตัวหนา)
เพลงลูกทุ่งยอดนิยม.
ศิลปิน ลำไย ไหทองคำ ค่ายไหทองคำ อินดี้ เรคคอร์ด
เพลงลูกทุ่งยอดเยี่ยม.
ศิลปิน ไมค์ ภิรมย์พร ค่ายแกรมมี่ โกลด์
เพลงฮิตโดนใจ สาขาเพลงไทย-สากล.
ศิลปิน BNK 48
จังหวัดอากูซันเดลซูร์

จังหวัดอากูซันเดลซูร์ (บูตัวนอน: "Probinsya hong Agusan del Sur"; เซบัวโน: "Habagatang Agusan") เป็นจังหวัดในเขตคารากา ประเทศฟิลิปปินส์ มีเมืองหลักชื่อว่าโปรสเปรีดัด มีอาณาเขตติดต่อกับจังหวัดฮีลากังอากูซัน, ตีโมกซูรีเกา, ซีลางังดาเบา, ดาเบาเดโอโร, ฮีลากังดาเบา, บูคิดโนน และซีลางังมีซามิส
ชื่อ "อากูซัน" เพี้ยนมาจากสำเนียงภาษาถิ่นที่ออกเสียงว่า "อากาซัน" แปลว่า "ดินแดนที่น้ำไหล" ซึ่งสื่อถึงแม่น้ำอากูซัน มีความยาว 250 กิโลเมตร และไหลลงสู่อ่าวบูตูอัน เป็นแม่น้ำที่ใหญ่เป็นอันดับที่สามของประเทศ และเป็นเส้นทางเดินเรือของชาวสเปนไปยังพื้นที่ตอนในของมินดาเนาตะวันออกเฉียงเหนือ
สโมสรฟุตบอลรีโนฟา ยามางูจิ

สโมสรฟุตบอลรีโนฟา ยามางูจิ  เป็นสโมสรฟุตบอลอาชีพในประเทศญี่ปุ่น ตั้งอยู่ที่เมืองยามางูจิ จังหวัดยามางูจิ ปัจจุบันกำลังแข่งขันในเจ2 ลีก ซึ่งเป็นลีกระดับที่สองของญี่ปุ่น
สโมสรเคยมีผู้เล่นทีมชาติไทยมาค้าแข้งอยู่ด้วยคือ สารัช อยู่เย็น
สโมสรเริ่มต้นจากการรวมกลุ่มของทีมงานผู้ฝึกสอนในจังหวัดยามางูจิ และมีการตั้งชื่อทีมว่า "สโมสรฟุตบอลคณาจารย์จังหวัดยามางูจิ" หรือ "ยามางูจิ ทีชเชอร์" หรือ "ยามางูจิ เคเอฟซี" (เช่นเดียวกันกับโทจิงิ เอสซี และไกนาเร ทตโตริ ที่มีจุดเริ่มต้นจากการรวมกลุ่มของคณาจารย์)
ประวัติการเปลี่ยนชื่อของสโมสร มีดังนี้:
เกียรติประวัติ.
สโมสรฟุตบอลคณาจารย์จังหวัดยามางูจิ
สโมสรฟุตบอลรีโนฟา ยามางูจิ
ธรรมชาติ นาคะพันธ์

ธรรมชาติ นาคะพันธ์ (ชื่อเล่น บูม) เป็นนักฟุตบอลชาวไทย ตำแหน่งกองกลางตัวรุก ปัจจุบันได้เลิกเล่นฟุตบอลแล้วโดยสโมสรสุดท้ายที่ลงเล่น คือ อุบล ยูไนเต็ด
ธรรมชาติเคยเล่นให้กับทีมฟุตบอลของโรงเรียนสวนกุหลาบวิทยาลัยในตำแหน่งกองหน้า มีความถนัดในด้านการจ่ายบอล นอกจากนี้ยังเคยทำผลงานอันโดดเด่นให้กับจามจุรี ยูไนเต็ดในฤดูกาล 2555 หลังจากที่ ธรรมชาติ ไปเล่นให้ บางกอก เอฟซี หนึ่งฤดูกาล ธรรมชาติ กลับมาร่วมทีม จามจุรี ยูไนเต็ด อีกครั้งใน ฤดูกาล 2558 โดยเจ้าตัวลงเล่นไป 28 เกม ยิง 2 ประตู และ 11 แอสซิสต์ ซึ่งเจ้าตัว เป็นผู้ที่มีส่วนร่วมการทำประตูสูงสุดของทีม 
ด้วยผลงานอันยอดเยี่ยมของธรรมชาติ ในฤดูกาล 2558 ทำให้สโมสร นครราชสีมา คว้าตัวไปร่วมทีม ในฤดูกาล 2559 และได้ย้ายไปเล่นให้กับ อุบล ยูไนเต็ด ในฤดูกาล 2562 ก่อนที่จะเลิกเล่นฟุตบอลในวัยเพียง 29 ปี
บุญคุ้ม จันทรศรีสุริยวงศ์

บุญคุ้ม จันทรศรีสุริยวงศ์ อดีตรัฐมนตรีช่วยว่าการกระทรวงยุติธรรม อดีตสมาชิกสภาผู้แทนราษฎรจังหวัดอุดรธานี อดีตหัวหน้าพรรคพลังประชาชน และอดีตเลขาธิการพรรคเสรีประชาธิปไตย
การทำงาน.
บุญคุ้ม จันทรศรีสุริยวงศ์ ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 และได้รับเลือกอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 โดยไม่ได้สังกัดพรรคการเมือง ต่อมาร่วมกิจกรรมกับพรรคแนวรัฐธรรมนูญ
บุญคุ้ม จันทรศรีสุริยวงศ์ มีบทบาทสำคัญในการอภิปรายหม่อมราชวงศ์คึกฤทธิ์ ปราโมช เมื่อครั้งเข้ารับตำแหน่งรัฐมนตรีช่วยว่าการกระทรวงพาณิชย์ เมื่อวันที่ 30 พฤศจิกายน พ.ศ. 2491 ซึ่งก่อนหน้าเคยตำหนิติเตียน ส.ส. ในสภาผู้แทนฯ และเคยกล่าวว่าจะไม่มาร่วมสังฆกรรมด้วย ซึ่งท่านก็ลาออกไปเพราะเรื่องขึ้นเงินเดือน แต่กลับมารับตำแหน่ง รมช. ในคณะรัฐบาลที่ผลักดันให้มีการขึ้นเงินเดือน ซึ่งดูเป็นเรื่อง “ย้อนแย้ง”
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 และการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ในนามพรรคเสรีประชาธิปไตย ซึ่งเขาเป็นเลขาธิการพรรค แทนนายจารุบุตร เรืองสุวรรณ ภายหลังการเลือกตั้งเมื่อเดือนกุมภาพันธ์
บุญคุ้ม กลับมาร่วมตั้งพรรคประชาชน กับเลียง ไชยกาล ในปี พ.ศ. 2511 และรับตำแหน่งรองหัวหน้าพรรค ต่อมายุบพรรคในปี พ.ศ. 2514 และตั้งพรรคพลังประชาชน ในปี พ.ศ. 2517 และดำรงตำแหน่งหัวหน้าพรรค ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เขาได้รับเลือกตั้งเป็นสมาชิกสภาผู้แทนราษฎรอีกสมัย
ต่อมาทางพรรคพลังประชาชน ภายใต้การนำของนายบุญคุ้ม ได้เป็น 1 ใน 12 พรรคที่เข้าร่วมรัฐบาล หม่อมราชวงศ์คึกฤทธิ์ ปราโมช หัวหน้าพรรคกิจสังคม ที่ขึ้นดำรงตำแหน่ง นายกรัฐมนตรี แทน หม่อมราชวงศ์เสนีย์ ปราโมช หัวหน้าพรรคประชาธิปัตย์ ที่ประกาศลาออกจากตำแหน่งกลางสภาเนื่องจากรวบรวมเสียงได้ไม่ถึงกึ่งหนึ่งของสภาทำให้การแถลงนโยบายไม่ผ่านความเห็นชอบ
ในรัฐบาลของหม่อมราชวงศ์คึกฤทธิ์ ปราโมช เขาได้รับแต่งตั้งเป็นรัฐมนตรีช่วยว่าการกระทรวงยุติธรรม
เอ็ด วูด

เอ็ดเวิร์ด เดวิส วูด จูเนียร์ (,10 ตุลาคม ค.ศ. 1924 – 10 ธันวาคม ค.ศ. 1978) หรือรู้จักในชื่อ เอ็ด วูด (Ed Wood) เป็นผู้ผลิตภาพยนตร์ นักแสดง และนักประพันธ์ชาวอเมริกัน
ในคริสต์ทศวรรษ 1950 วูดผลิตภาพยนตร์หนังทุนต่ำประเภทบันเทิงคดีแนววิทยาศาสตร์ สุขนาฏกรรม และสยองขวัญจำนวนมาก ในคริสต์ทศวรรษ 1960 และ 1970 เขาผลิตภาพยนตร์แนวแสวงหาผลประโยชน์ทางเพศและเขียนนวนิยายแนวอาชญากรรม สยองขวัญ และลามกกว่า 80 เรื่องในนิตยสารพัลป์ ใน ค.ศ. 1975 เขาได้รับรางวัลไก่งวงทองคำในฐานะผู้กำกับยอดแย่ตลอดกาลซึ่งได้รับความสนใจต่องานของเขาจากสาธารณชน อาชีพการงานและวิธีการที่ไร้รสนิยมของวูดส่งผลให้เขาและภาพยนตร์ของเขาได้รับความสนับสนุนจากกลุ่มเกิดวิสัย
หลังจากการตีพิมพ์ชีวประวัติปากเปล่าของวูดในชื่อ "ฝันร้ายแห่งความปิติยินดี: ชีวิตและศิลปะของเอ็ดเวิร์ด ดี. วูด จูเนียร์" ("Nightmare of Ecstasy: The Life and Art of Edward D. Wood Jr.") โดยรูดอล์ฟ เกรย์ ใน ค.ศ. 1992 สาธารณชนได้ให้ความสนใจต่อวูดมากขึ้นนำไปสู่การสร้างภาพยนตร์ชีวประวัติของวูดเรื่อง "จะห่วยจะชุ่ย พี่ขอลุยด้วยใจ (Ed Wood)" ใน ค.ศ. 1994 โดยผู้กำกับทิม เบอร์ตัน และรับบทแสดงนำโดยจอห์นนี เดปป์ซึ่งรับบทวูด ภาพยนตร์ได้รับรางวัลอะแคเดมีสองรางวัล
จะห่วยจะชุ่ย พี่ขอลุยด้วยใจ

จะห่วยจะชุ่ย พี่ขอลุยด้วยใจ  เป็นภาพยนตร์อเมริกันแนวชีวประวัติสุขนาฏกรรม-ชีวิตกำกับและผลิตโดยทิม เบอร์ตันและนำแสดงโดยจอห์นนี่ เดปป์ในบทเอ็ด วูด ผู้กำกับภาพยนตร์เกินวิสัย ภาพยนตร์นี้เกี่ยวข้องกับช่วงชีวิตของวูดที่เขาได้ผลิตภาพยนตร์ที่เป็นที่รู้จักดีที่สุดรวมถึงความสัมพันธ์กับนักแสดง เบลา ลูโกซี รับบทโดยมาร์ติน แลนเดา นอกจากนี้ ซาราห์ เจสสิกา พาร์กเกอร์ แพททรีเซีย อาร์เคว็ตต์ เจฟฟรีย์ โจนส์ และ บิล เมอร์เรย์ รับบทเป็นเป็นหนึ่งในตัวละครรองของเรื่อง
บทภาพยนตร์ถูกเขียนโดยสก็อตต์ อเล็กซานเดอร์ และ แลร์รี คาราสซิอวสกีเมื่อพวกเขาเป็นนักศึกษาที่สำนักวิชาศิลปะภาพยนตร์ยูเอสซี อเล็กซานเดอร์และคาราสซิอวสกีได้ตกลงกับเบอร์ตันและเดนีส ดี โนวีเพื่อผลิตภาพยนตร์ชีวประวัติของเอ็ด วูด และไมเคิล เลห์แมนน์เป็นผู้กำกับ เนื่องจากมีกำหนดการซ้ำซ้อนกับภาพยนตร์"มนต์ร็อคหัวโจกตัวแสบ"ทำให้เลห์แมนน์ต้องพ้นจากตำแหน่งผู้กำกับซึ่งได้รับการสานต่อโดยเบอร์ตัน
"จะห่วยจะชุ่ย พี่ขอลุยด้วยใจ" แต่เดิมได้รับการพัฒนาโดยโคลัมเบียพิกเจอส์ แต่สตูดิโอได้ยกเลิกจากการตัดสินใจของที่เบอร์ตันที่จะถ่ายทำในรูปแบบภาพยนตร์ขาวดำ ภาพยนตร์ถูกรับช่วงต่อโดยเดอะวอลต์ดิสนีย์สตูดิโอส์โดยสตูดิโอของทัชสโตนพิกเจอส์ซึ่งเป็นบริษัทลูกเป็นผู้ผลิตภาพยนตร์ ภาพยนตร์ประสบความสำเร็จในเชิงวิจารณ์แต่ล้มเหลวทางรายได้โดยทำรายได้เพียง 5.9 ล้านเหรียญสหรัฐ จากงบประมาณ 18 ล้านเหรียญสหรัฐ ภาพยนตร์ได้รับรางวัลอะแคเดมีสองรางวัลโดยแลนเดาได้รับรางวัลนักแสดงสมทบชายยอดเยี่ยม และ ริก เบเคอร์ (ผู้ออกแบบการแต่งหน้าด้วยเทคนิคพิเศษของแลนเดา) วี นีล และยอลันดา ทูซซิเอง ได้รับรางวัลแต่งหน้ายอดเยี่ยม
ลีโอ รัช

ลีโอเนล เจราร์ด กรีน (Lionel Gerard Green; 11 ค.ศ. 1994(1994--)) เป็นนักมวยปล้ำอาชีพชาวอเมริกันซึ่งรู้จักกันดีในชื่อบนสังเวียน ลีโอ รัช (Lio Rush) เขาได้คว้า NXT Cruiserweight Championship ในตอนสังกัด WWE เขายังเป็นที่รู้จักกันอย่างดีในสมาคม Ring of Honor (ROH) ซึ่งเขาเป็นผู้ชนะในการแข่งขัน 2016 Top Prospect Tournament ตลอดจนเวลาใน Combat Zone Wrestling (CZW) ซึ่งเขาเคยเป็นแชมป์ CZW World Heavyweight Championship 1 สมัย และ CZW Wired Championship 2 สมัย
วอลเลย์บอลหญิง ถ้วย ก. 2561

วอลเลย์บอลหญิง ถ้วย ก. 2561 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2561 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 6 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 27 มิถุนายน – 1 กรกฎาคม พ.ศ. 2561
อันดับการแข่งขัน.
<templatestyles src="Col-begin/styles.css"/>
วอลเลย์บอลชาย ถ้วย ก. 2561

วอลเลย์บอลชาย ถ้วย ก. 2561 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนชาย ถ้วย ก ชิงชนะเลิศแห่งประเทศไทย ประจำปี 2561 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 5 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 27 มิถุนายน – 1 กรกฎาคม พ.ศ. 2561
อันดับการแข่งขัน.
<templatestyles src="Col-begin/styles.css"/>
ดเวนัตซัตสตูเลียฟ (แก้ความกำกวม)

ดเวนัตซัตสตูเลียฟ ("Dvenadtsat stulyev" แปลว่า เก้าอี้สิบสองตัว) เป็นนวนิยายคลาสสิกแปลกใหม่ ประพันธ์ในปี 1928 โดยนักประพันธ์โซเวียตในโอเดสซาอีล์ฟและเปตรอฟ นวนิยายได้รับการดัดแปลงในสื่ออื่น ๆ:
ดเวนัตซัตสตูเลียฟ อาจหมายถึง:
การประสานเสียง.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เจินหวน จอมนางคู่แผ่นดิน

เจินหวน จอมนางคู่แผ่นดิน (The Legend of Zhen Huan) ละครโทรทัศน์จีนแนวพีเรียดอิงประวัติศาสตร์ที่ออกอากาศตอนแรกเมื่อวันที่ 17 พฤศจิกายน พ.ศ. 2554 โดยดัดแปลงจากนวนิยายทางอินเทอร์เน็ตชื่อเดียวกันเรื่องราวของเจินหวนหญิงสาวที่ถูกคัดเลือกให้เข้ามาเป็นพระสนมของ จักรพรรดิยงเจิ้ง แต่ก็ต้องเผชิญกับเกมการเมืองในราชสำนักฝ่ายในแต่เธอก็ต่อสู้ฝ่าฟันจนได้ขึ้นเป็น จักรพรรดินีเซี่ยวเชิ่งเซี่ยน และเป็นพระราชมารดาของ จักรพรรดิเฉียนหลง นำแสดงโดย ซุน ลี่ ในบท เจินหวน และ เฉิน เจี้ยนบิน ในบท จักรพรรดิยงเจิ้ง 
สำหรับในประเทศไทยละครโทรทัศน์เรื่องนี้เคยออกอากาศมาแล้วครั้งหนึ่งเมื่อ พ.ศ. 2559 ทาง ช่อง 7 ก่อนกลับมาออกอากาศอีกครั้งทาง ช่องวัน ออกอากาศทุกวันเสาร์-อาทิตย์ เวลา 14.30 – 16.00 น. เริ่มตอนแรกวันเสาร์ที่ 30 มิถุนายน พ.ศ. 2561 พร้อมฉายออนไลน์บน ไลน์ทีวี
ตัวละคร.
• นางกำนัล.
"ระดับขั้นตำแหน่งนางสนมวังหลังได้แก่ฮองเฮา(พระมหาราชินี, พระอัครมเหสี) หวงกุ้ยเฟย (พระราชเทวี), กุ้ยเฟย (พระชายาเอก), เฟย (พระชายา), ผิน (พระสนมเอก), กุ้ยเหริน (นางสนมเอก), ฉางไจ้ (นางสนมรอง), ตาอิ้ง (นางสนม) และ กวนหนี่ว์จื่อ (นางข้าหลวง - ไม่มียศศักดิ์ แต่อาจได้เลื่อนชั้นเป็นพระสนมขั้นตาอิ้งในภายหลัง)"
วัตถุที่เป็นไปไม่ได้

วัตถุที่เป็นไปไม่ได้ (รู้จักกันในชื่อ หุ่นที่ทำจริงไม่ได้) เป็นหนึ่งในประเภทของภาพลวงตา โดยใช้รูปสองมิติที่ใช้ระบบการเห็นในการทำให้เกิดรูปทรงสามมิติ
การก่อสร้างวัตถุที่เป็นไปไม่ได้.
ในวิธีการก่อสร้าง "วัตถุที่เป็นไปไม่ได้" นั้น จะต้องสร้างไว้โดยไม่ให้มุมมองและรูปทรงคาดเคลื่อน
มุมมองของสถาปัตยกรรม (ที่ East Perth, Australia) โดยมีมุมมองต่างกัน เมื่อหมุนจนถึงมุมหนึ่ง สามเหลี่ยมเพนโรสจะปรากฎขึ้น
จังหวัดซูรีเกาเดลนอร์เต

จังหวัดซูรีเกาเดลนอร์เต (ซูริเกานอน: "Probinsya nan Surigao del Norte"; เซบัวโน: Amihanang Surigao; สเปน: "Provincia de Surigao del Norte") เป็นจังหวัดในเขตคารากา เกาะมินดาเนา ประเทศฟิลิปปินส์ มีเมืองหลักชื่อว่าซูรีเกาซิตี ตัวจังหวัดประกอบด้วยเกาะซีอาร์เกา, เกาะบูคัสแกรนเดในทะเลฟิลิปปิน และพื้นที่ปลายสุดทางตะวันออกเฉียงเหนือของมินดาเนา มีอาณาเขตติดต่อกับจังหวัดฮีลากังอากูซันและจังหวัดตีโมกซูรีเกาทางทิศใต้
จังหวัดซูรีเกาเดลนอร์เตเป็นจังหวัดที่อยู่เกือบเหนือสุดของมินดาเนา และเป็นศูนย์กลางการขนส่งที่สำคัญระหว่างวิซายัสและมินดาเนา โดยจะมีเรือข้ามฟากให้บริการผ่านทางช่องแคบซูรีเกา
ภูมิอากาศ.
ไม่มีฤดูแล้งที่ชัดเจน แต่จะมีฝนตกมากในช่วงเดือนพฤศจิกายน-มกราคม
สโมสรฟุตบอลโยโกฮามะ

สโมสรฟุตบอลโยโกฮามะ  เป็นสโมสรฟุตบอลอาชีพที่เข้าร่วมการแข่งขันในเจ1 ลีก ของประเทศญี่ปุ่น ตั้งอยู่ที่เมืองโยโกฮามะ ก่อตั้งโดยกลุ่มผู้สนับสนุนของโยโกฮามะฟลือเกลที่ไม่เห็นด้วยกับการยุบสโมสรไปรวมกับโยโกฮามะ เอฟ มารินอสในปี ค.ศ. 1999 กลายเป็นทีมกีฬาทีมแรกของญี่ปุ่นที่มีผู้สนับสนุนเป็นเจ้าของ
ปลาฉลามแซลมอน

ปลาฉลามแซลมอน  เป็นสายพันธุ์ของอันดับปลาฉลามขาวพบได้ในภาคเหนือของมหาสมุทรแปซิฟิก ปลาฉลามแซลมอนมักชอบล่า ปลาแซลมอน,หมึกกล้วย,ปลาหิมะและปลาอื่นๆปลาฉลามแซลมอนยังมีความสามารถในการรักษาอุณหภูมิร่างกาย (homeothermy)
คำอธิบาย.
ปลาฉลามแซลมอนตัวโตเต็มวัยจะมีสีเทาจนถึงดำไปทั้งตัว ทางตอนใต้ของปลาจะมีสีขาวและรอยจุดสีเข้ม วัยเด็กจะมีรูปร่างใกล้เคียงกันแต่จะไม่มีรอยจุด ส่วนที่ยื่นออกไปด้านหน้าจะสั้นและเป็นรูปกรวย รูปร่างรวมกันทั้งหมดใกล้เคียงกับปลาฉลามขาวขนาดเล็ก ตาอยู่ในตำแหน่งไปข้างหน้าที่ดี ทำให้สามารถมองเห็นเหยื่อได้อย่างถูกต้องแม่นยำ
โดยทั่วไปปลาฉลามแซลมอนมักจะเติบโตจนมีความยาวระหว่าง 200 และ 260 เซนติเมตร และมีน้ำหนักถึง 220 กิโลกรัมเพศชายดูเหมือนจะถึงขนาดสูงสุดในขณะตัวเล็กกว่าตัวเมียเล็กน้อย มีการรายงานแต่ไม่มีการยืนยันว่าปลาฉลามแซลมอนยาวได้ถึง 4.3 เมตร แต่อย่างไรก็ตาม การรายงานที่มีการยืนยันพบว่าถึงประมาณ 3 เมตร และน้ำหนักสูงสุดเท่าที่รายงานคือ 450 กิโลกรัม 
ช่วงการกระจายพันธ์ุ.
ปลาฉลามแซลมอนพบในมหาสมุทรแปซิฟิกเหนือทั้งในทะเลเปิดและริมชายฝั่ง คาดว่าน่าจะไปไกลถึงทะเลญี่ปุ่น และเหนือถึงเส้นขนานที่ 65 องศาเหนือในอลาสกา โดยเฉพาะใน Prince William Sound ในช่วง salmon run ประจำปี บางตัวได้มีการดำน้ำลึกที่สุดเท่าที่ 668 เมตร แต่เชื่อว่าพวกมันจะใช้เวลาส่วนใหญ่ของพวกมันในน้ำท้องทะเลตื้น
เขาฮีโบก-ฮีโบก

เขาฮีโบก-ฮีโบก  หรือ ภูเขาไฟคาตาร์มัน  เป็นภูเขาไฟมีพลังชนิดกรวยภูเขาไฟสลับชั้นในคามีกิน เป็นหนึ่งในวงแหวนไฟ
คำอธิบาย.
นักวิทยาภูเขาไฟจัดภูเขาฮีโบก-ฮีโบกเป็นภูเขาไฟชนิดกรวยภูเขาไฟสลับชั้นและ dome complex ซึ่งมีระดับความสูงจากน้ำทะเล 1,332 เมตร และมีเส้นผ่านศูนย์กลางที่ฐาน 10 กิโลเมตร
มีบ่อน้ำร้อนหกบ่อ (Ardent Spring, Tangob, Bugong, Tagdo, Naasag และ Kiyab) หลุมอุกกาบาตสามหลุม (Kanangkaan Crater, สถานที่ที่มีการระเบิดเมื่อ ค.ศ. 1948; Itum Crater, สถานที่ที่มีการระเบิดเมื่อ ค.ศ. 1949 และ Ilihan Crater, สถานที่ที่มีการระเบิดเมื่อ ค.ศ. 1950)
มีภูเขาไฟใกล้ ๆ คือ Mt. Vulcan, สูง 580 เมตร อยู่ทางตะวันตกเฉียงเหนือ; Mt. Mambajao, สูง 1552 เมตร อยู่กลางคามีกิน; Mt. Guinsiliban สูง 581 เมตร, จุดใต้สุดของคามีกิน; Mt. Butay สูง 679 เมตร; และ Mt. Uhay, ทางเหนือของ Mount Ginsiliban. และยังคงมีโดมและกรวยอีกที่ Campana Hill, Minokol Hill, Tres Marias Hill, Mt. Carling, Mt. Tibane และ Piyakong Hill
ภูเขาไฟนี้และ Timpoong เป็นส่วนหนึ่งของอนุสรณ์สถานธรรมชาติ Timpoong และ Hibok-Hibok
ภาพปริทัศน์ของยอดเขาฮีโบก-ฮีโบก
การระเบิด.
เขาฮีโบก-ฮีโบกได้มีการระเบิดห้าครั้งในประวัติศาสตร์ ครั้งแรกเมื่อ ค.ศ. 1827 และได้มีครั้งต่อมาอีกเมื่อ ค.ศ. 1862
จาตุรงค์ พิมพ์คูณ

จาตุรงค์ พิมพ์คูณ เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับปราจีนบุรี ซิตี้ ในไทยลีก 3 จาตุรงค์เคยคว้ารางวัลชนะเลิศกับทีมชาติไทยในการแข่งขันฟุตบอลอาเซียนชิงแชมป์เยาวชนอายุไม่เกิน 19 ปีใน พ.ศ. 2554 และเคยเข้าร่วมแข่งขันฟุตบอลเอเชียเยาวชนอายุไม่เกิน 19 ปีใน พ.ศ. 2555
ไรอัน ฮิกา

ไรอัน ฮิกา (หรือชื่อในยูทูบ nigahaga) เป็นยูทูเบอร์สัญชาติอเมริกัน เขาเป็นที่รู้จักในการทำวิดิโอตลก ในวันที่ 12 พฤษภาคม พ.ศ. 2565 ช่องยูทูบของเขามียอดการดูมากกว่า 4.3 พันล้านครั้งและมียอดผู้ติดตามมากกว่า 21 ล้านคน
ประวัติ.
ไรอัน ฮิกามีเชื้อสายญี่ปุ่น จากเกาะโอกินาวะ เขาเกิดที่ Hilo, ฮาวาย เมื่อวันที่ 6 มิถุนายน พ.ศ. 2533 เชามีพี่ชายชื่อว่า Kyle เมื่อโตขึ้นเขาได้เล่นกีฬายูโดและได้รับสายดำ
ช่องยูทูบ.
ช่อง nigahiga ได้ถูกสร้างเมื่อวันที่ 20 กรกฎาคม พ.ศ. 2549 ในวันที่ 21 ธันวาคม พ.ศ. 2553 ช่องของเขาได้มียอดผู้ติดตามถึง 3 ล้านคน ซึ่งเป็นช่องแรกที่สามารถทำได้ ข้อมูลจากฮิกา เขาบอกว่า ชื่อช่องของเขาเกิดจากการรวมกันของ "niga" ซึ่งแปลว่า
"พูดจาโผงผาง" ในภาษาญี่ปุ่น และชื่อของเขา "Higa"
ในปี พ.ศ. 2554 เขาได้สร้างช่องที่สองชื่อ HigaTV ที่จะลงวิดิโอเกี่ยวกับเบื้องหลังการถ่ายทำและ vlog ต่าง ๆ ในเดือนมิถุนายน ปี พ.ศ. 2561 ได้มียอดผู้ติดตามมากกว่า 5 ล้านคน
ศิระ ปัทมาคม

ศิระ ปัทมาคม อดีตสมาชิกสภาผู้แทนราษฎรจังหวัดพระนคร สังกัดพรรคประชาธิปัตย์ อดีตหัวหน้าพรรคกิจประชาคม และเป็นสมาชิกสภาผู้แทนราษฎรหญิงคนแรกของจังหวัดพระนคร (หรือกรุงเทพมหานคร ในปัจจุบัน)
ประวัติ.
ศิระ ปัทมาคม เกิดราวปี พ.ศ. 2483 ได้รับการศึกษาจากโรงเรียนอรุณประดิษฐ โรงเรียนเบญจมเทพอุทิศจังหวัดเพชรบุรี และโรงเรียนเตรียมอุดมศึกษา เธอสมรสกับพันตำรวจเอก จรูญ ปัทมาคม นางศิระ เสียชีวิตด้วยโรคหัวใจ เมื่อวันที่ 26 เมษายน พ.ศ. 2553 อายุ 70 ปี
การทำงาน.
ศิระ ปัทมาคม เป็นผู้จัดตั้งโรงเรียนนิธิปัญญา ขึ้นเมื่อปี พ.ศ. 2504
ศิระ ปัทมาคม เคยร่วมงานการเมืองกับพรรคประชาธิปัตย์ และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ต่อมาในปี พ.ศ. 2517 ได้ร่วมกับ ส.ส.พรรคประชาธิปัตย์หลายคน จัดตั้งพรรคอธิปัตย์ขึ้น อาทิ พลตำรวจโท ประชา บูรณธนิต นายบุญเกิด หิรัญคำ แต่ก็ไม่ประสบความสำเร็จมากนัก
ต่อมาในปี พ.ศ. 2525 ได้ร่วมกับนายไชยศิริ เรืองกาญจนเศรษฐ์ ก่อตั้งพรรคประชาราษฎร์ และนางศิระ รับหน้าที่เลขาธิการพรรค กระทั่งในปี พ.ศ. 2529 นางศิระ ได้รับหน้าที่หัวหน้าพรรค ภายหลังการลาออกของนายไชยศิริ แต่ก็รับตำแหน่งได้เพียงไม่นาน นายบุญชู โรจนเสถียร จึงเข้ามารับตำแหน่งนี้แทน
กลุ่มภาษาซามี

กลุ่มภาษาซามี เป็นกลุ่มภาษาในตระกูลภาษายูรัล พูดโดยชาวซามีในยุโรปเหนือ (ในทางตอนเหนือของฟินแลนด์, นอร์เวย์, สวีเดน และทางตอนเหนือสุดของรัสเซีย)
การแบ่ง.
กลุ่มภาษาซามีตะวันออก.
"ตัวเลขเป็นค่าประมาณ"
เจ้าชายฮูแบร์ทุสแห่งปรัสเซีย

เจ้าชายฮูแบร์ทุสแห่งปรัสเซีย  เป็นโอรสองค์ที่สามในเจ้าชายวิลเฮล์ม มกุฎราชกุมารแห่งจักรวรรดิเยอรมันและแห่งปรัสเซีย
พระประวัติ.
เจ้าชายฮูแบร์ทุสแห่งปรัสเซีย ประสูติเมื่อวันที่ 30 กันยายน ค.ศ. 1909 เป็นพระโอรสพระองค์ที่ 3 ใน เจ้าชายวิลเฮล์ม มกุฎราชกุมาร และ ดัชเชสเซซิลีแห่งเม็คเล็นบูร์ก-ชเวรีน เป็นพระราชนัดดาใน จักรพรรดิวิลเฮล์มที่ 2 แห่งเยอรมนี และเป็นพระญาติใน เจ้าชายกียอร์ก ฟรีดริช เจ้าชายแห่งปรัสเซีย พระประมุขพระองค์ปัจจุบันแห่งราชวงศ์ปรัสเซีย 
เสกสมรส.
พระองค์ทรงเสกสมรสครั้งแรกกับ บารอนเนส มาเรีย เมื่อวันที่ 29 ธันวาคม ค.ศ. 1941 ซึ่งชีวิตรักของทั้ง 2 นั้นไม่ดีนักและหย่าขาดจากกันโดยที่เสกสมรสกันไม่ถึง 1 ปี โดยไม่ทรงมีพระบุตรร่วมกัน ต่อมา เจ้าชายฮุร์แบร์ตุส ทรงเสกสมรสใหม่กับ เจ้าหญิงมักดาเลนา ร็อยส์แห่งกอสทริดซ์ โดยได้รับพระราชทานพระนามตามพระสวามีเป็น เจ้าหญิงฮูแบร์ทุสแห่งปรัสเซีย พระชายามีพระตรดังนี้ 
พระองค์สิ้นพระชนม์เมื่อวันที่ 8 เมษายน ค.ศ. 1950 จากพระอาการไส้ติ่งอักเสบ สิริพระชันษา 39 ชันษา